Il-Ministeru għas-Saħħa ħabbar li nstabu rekord ġdid ta' 1,403 każ ta' COVID-19 fl-aħħar 24 siegħa. Fiequ 98 persuna oħra, u n-numru ta' każijiet attivi fil-komunità tela' għal 11,441. Miet raġel ta' 62 sena bil-Covid u b'hekk in-numru ta' vittmi issa hu 477. S'issa ngħataw 1,068,765 tilqima, li 220,977 minnhom huma dożi tal-booster. Minn 100 każ ta' COVID-19 li hemm fl-Isptar Mater Dei bħalissa, 8 minnhom qegħdin fl-ITU. Ilbieraħ, l-Iżrael irreġistra l-ewwel każ ta' dak li qed ikun imsejjaħ 'flurona' – infezzjoni kemm bil-Covid-19 kif ukoll bl-influwenza. Skont rapporti fuq il-midja internazzjonali, l-infezzjoni doppja ġiet identifikata f'mara li kien se jkollha tarbija din il-ġimgħa fi sptar f'Petach Tikva fl-Iżrael. Flurona: L-ewwel każ irrappurtat f'Iżrael .td_uid_3_61d2f4ea86f3c_rand.td-a-rec-img{text-align:left}.td_uid_3_61d2f4ea86f3c_rand.td-a-rec-img img{margin:0 auto 0 0}